ai4bharat/Pralekha huggingface dataset:
بجلی کی وزارت
بجلی کے محکمے کے مرکزی وزیر نے جموںوکشمیر میں پکل ڈل ایچ ای پروجیکٹ  پر واقع مروسودر دریا کے رُخ کی تبدیلی کرنے کے کام کا افتتاح کیا
جناب آر کے سنگھ کا کہنا ہے کہ گرڈ کے توازن کو برقرار رکھنے کے لئے اورمصروف اوقات میں بجلی کے زیادہ استعمال کے لئے بجلی پیدا کرنے کی غرض سے ،پن بجلی پروجیکٹوں کا تیز ترفروغ ہونا لازمی ہے
پکل ڈل ایچ پی ای پروجیکٹ سن 2030 تک، 450 گیگاواٹ قابل تجدید توانائی کے ہدف کو حاصل کرنے کے لئے نمایاں طورپر حصہ رسدی کرے گا
اس پروجیکٹ کے ذریعہ کشتواڑ میں 8212 کروڑ روپے کی سرمایہ کاری کی جارہی ہے
یہ پروجیکٹ روزگار کے مواقع وضع کرے گا اور خطے کی ترقی میں حصہ رسدی کرے گا
بجلی ، جدید اور قابل تجدید توانائی کے مرکزی وزیر جناب آر کے سنگھ نے کل ورچوئلی طور پر جموںوکشمیر کے کشتواڑ ضلع میں پکل ڈل پن بجلی پروجیکٹ پر واقع مروسودر دریا کے رخ کی تبدیلی کے کام کا افتتاح کیا۔
وزیر موصوف نے سی وی پی پی پی ایل ، این ایچ پی سی اور جے کے ایس پی ڈی سی کی مکمل ٹیم کو دریا کے رخ کی تبدیلی کے کام کی تکمیل کے ،اس حساس سنگ میل کو کامیابی کے ساتھ حاصل کرنے کے لئے مبارکباددی ۔ انہوں نے مقررہ وقت کے اندر اندر اس پروجیکٹ کی مجموعی تکمیل کے لئے، کوفر ڈیم کے علاوہ کانکریٹ فیس راک فل ڈیم کے تعمیراتی کاموں کو مہم جویانہ طورپر مکمل کرنے کی غرض سے، منصوبہ بندطورپر کام کرنےکا مشورہ بھی دیا۔ انہوں نے دور دراز کے علاقوں میں دشوار اور سخت ترین موسمیاتی صورتحال کے درمیان پروجیکٹ کے کام کے لئے سخت محنت کرنے کے لئے پوری ٹیم کی ستائش کی ۔ انہوں نے یہ مشورہ دیا کہ گرڈ کے توازن کو برقرار رکھنے کے لئے اور مصروف اوقات میں زیادہ بجلی استعمال کرنے کے دنوں کے لئے، بجلی کی مطلوبہ پیداوار حاصل کرنے کی غرض سے پن بجلی منصوبوں کا تیز ترفروغ لاز م ہے۔ انہوں نے واضح کیا کہ پکل ڈل ایچ ای پروجیکٹ ، سن 2030 تک 450 گیگاواٹ قابل تجدید توانائی کے ہدف کے حصول میں نمایاں طو ر پر حصہ رسدی کرے گا۔ انہوں نے یقین دلایا کہ اس پروجیکٹ کے ذریعہ خطے میں 8212 کروڑروپے کی سرمایہ کاری کی جارہی ہے، جس کے توسط سے یہاں بالواسطہ اور بلاواسطہ دونوں طرح کے روزگار کے بڑے مواقع فراہم ہوں گے اور یہ مقامی آبادیوں کی مجموعی ترقی میں مدد بھی فراہم کرے گا۔
حکومت ہند کے سکریٹری  جناب آلوک کمار ، جی او جموں وکشمیر کے، پی ڈی ڈی ، پرنسپل سکریٹری جناب روہت کنسل ، این ایچ پی سی کے سی ایم ڈی جناب اے کے سنگھ، سی وی پی پی پی ایل کے صدر نشین جناب سریش کمار  اور بجلی کی وزارت اور ریاستی انتظامیہ کے دیگر سینئر افسران نے بھی اس تقریب میں شرکت کی ۔
جموں وکشمیر کی سرکار کے پی ڈی ڈی کے پرنسپل سکریٹری نے پن بجلی پروجیکٹوں کے پہلے سے مقررہ سنگ میل کو حاصل کرنے میں جموں وکشمیر کے انتظامیہ کی مسلسل معاونت کا یقین دلایا اور خطے کی مجموعی ترقی میں گہری دلچسپی لینے کے لئے مرکزی وزیر کا شکریہ ادا کیا۔
پکل ڈل ایچ پی پروجیکٹ  ، این ایچ پی سی لمٹیڈ  اور جے کے ایچ پی ڈی سی  کے ایک مشترکہ پروجیکٹ کی کمپنی ، چناب ویلی پاور پروجکٹس لمٹیڈ کے ذریعہ تعمیر کیا جارہا ہے۔ سی وی پی پی پی ایل کو جموں وکشمیر میں 3094 میگاواٹ پن بجلی پروجیکٹوں کی تعمیر کا کام دیا گیا ہے۔ مروسودر دریا، چناب دریا کا ایک بڑا ذیلی دریا ہے۔ دریا کے رخ کی تبدیلی، اس پروجیکٹ کی تعمیراتی سرگرمیوں میں تیز ی لانے کی راہ ہموار کرے گی۔
ا س پروجیکٹ کی تکمیل جلد ہی کی جائے گی، جو کہ خطے کی مجموعی ترقی کو ا ستحکام بخشےگی اور عوام الناس کی سماجی واقتصادی صورتحال میں بہتری لانے کی راہ ہموار کرے گی۔
وزارت دفاع
ہندوستانی مسلح افواج نے 14 جنوری 2021 کو پانچواں سابق فوجیوں کا دن منایا
نئی دہلی14،جنوری2021
ہندوستانی مسلح افواج کے پہلے کمانڈر ان چیف فیلڈ مارشل کے ایم کریپّا ، او بی ای جو 14 جنوری 1953 کو سبکدوش ہوئے تھے کی خدمات کے اعتراف کے طور پر آج پانچواں ہندوستان افواج کا سابق فوجیوں کا دن منایا گیا۔ نئی دلی میں قومی جنگی یادگار میں آج صبح گلہائے عقیدت نذر کئے جانے کی تقریب منعقد کی گئی۔ وائس ایڈمرل آر ہری کمار ، سی آئی ایس سی ہیڈکوارٹر انٹیگریٹیڈ ڈیفنس اسٹاف نے سابق فوجیوں کی موجودگی میں شہدا کو خراج عقیدت پیش کیا۔
رینا آڈیٹوریم ، اے پی ایس دھولاکنواں میں سابق فوجیوں کی ایک میٹنگ کا انعقاد کیاگیا، جس میں مہمان خصوصی ہندوستانی بحریہ کے سربراہ ایڈمرل کرم ویر سنگھ تھے۔ہندوستانی بری کے فوج کے سرراہ جنرل ایم ایم نرونے اور ہندوستانی بحریہ کے سربراہ ایئرمارشل آر کے بھدوریہ بھی اس موقع پر موجود تھے۔ اس تقریب کا انعقاد کووڈ پروٹوکول پر عمل درآمد کرتے ہوئے کیاگیا۔
اس موقع پر اظہار خیال کرتے ہوئے آرمی کے چیف نے کووڈ وبا کےدوران مختلف ویلفیئر محکموں کے ذریعہ کئے گئے کچھ فلاحی اقدامات پر روشنی ڈالی۔انہوں نے سابق فوجیوں کو 1971 کی جنگ میں فتح دلانے والے ہمارے سابق فوجیوں کو اعزاز دینے کے لئے سال بھر منائے جارہے سورنم وجے ورش کے بارے میں بھی سابق فوجیوں کو جانکاری دی۔ ایڈمرل کرم ویر نے سابق فوجیوں کی فلاح وبہبود کے لئے خدمات کے عزم کو دہرایا اور انہیں یقین دلایاکہ ان کی قیمتی تجاویز کا بھی خیر مقدم ہے۔
ایڈمرل کرم ویر سنگھ نے 1971 کی جنگ کے دوران ہمارے بہادر فوجیوں کی بہادری اور جرأت کے لئے وقف کردہ سورنم وجے ورش نغمہ بھی جاری کیا۔اس نغمے کو جناب کمار وشواس نے لکھا ہے، جبکہ جناب کرش پاویل نے اس دھن بنائی ہے۔ اس نغمے کو جناب رومی نے گایا ہے۔ آرمی نے اس موقع پر شائع شدہ سامان میگزین کو جاری کیا، جبکہ فضائیہ نے وایو سمویدنا میگزین جاری کیا۔ یہ رسالے خصوصی طور پر سابق فوجیوں اور ان کے قریبی رشتہ داروں کے لئے ہیں۔
...............................................................
ش ح، م ع، ع ن
U-383
(Visitor Counter : 138
خلا ء کا محکمہ
مشن گگن یان
عملے ، عوامی شکایات اور پنشن کی وزارت میں وزیر مملکت اور وزیراعظم کے دفتر میں وزیر مملکت ڈاکٹر جیتندر سنگھ نے لوک سبھا میں آج ایک سوال کے تحریری جواب میں بتایاس کہ گگن یان پروگرام کی موجودہ صورت حال مندرجہ ذیل ہے:
- بینگلورو میں خلا ءنوردی کا ایک تربیتی مرکز شروع کیا گیا ہے۔ اس نئے شروع کئے گئے خلاء نوردی کی تربیت کے مرکز میں تربیتی سرگرمیاں جاری ہیں۔
- گگن یان کے لئے سبھی نظام اور ذیلی نظام کا ڈیزائن مکمل ہو گیا ہے۔ اسے تیار کرنے کا عمل مختلف مرحلوں میں ہے۔
- III. انسان والے، کرایوجنک انجن کی اہلیت کی لمبی مدت والی جانچ اور انسان والے وکاس انجن کی پہلے مرحلے کی جانچ مکمل کرلی گئی ہے۔ گگن یان سروس ماڈیول پروپلژن نظام کے لئے ڈیمونسٹریشن کا پہلا مرحلہ مکمل ہو گیا ہے۔
- سروس فراہم کرنے والی کمپنیوں کے ساتھ زمینی نیٹ ورک کے لئے پروف آف کنسیپٹ ڈیمونسٹریشن کی تکمیل۔ آربیٹل ماڈیول تیاری کے لئے انٹی گریشن مرکز کی تعمیر مکمل ہونے والی ہے۔
- قومی اور بین الاقوامی دونوں طرح کی ایجنسیوں کے ساتھ ، متعلقہ سرگرمیاں، جو مفاہمت ناموں، ٹھیکوں اور عمل در آمد کے بندو بست  سے متعلق ہیں، جاری ہیں۔ انسان پر مرکوز مختلف مصنوعات کا ڈیزائن مکمل ہو گیا ہے اور مختلف نمونوں پر کام جاری ہے۔
- میسرز گلاو کوزموس  اور سی این ای ایس  کو دیئے گئے ٹھیکوں کے عوض گگن یان کی خدمات شروع کی گئیں۔
- عملے کی بحالی کی کارروائیوں کے لئے اہم اور ذمہ داری کی تفصیلات۔
- مائیکرو گریوٹی کے فروغ سے متعلق سرگرمیاں شروع ہو گئی ہیں۔ تجربات کے لئے تیار کئے گئے ڈیزائن پر کام جاری ہے۔
حکومت ہارڈ ویئر، کل پرزون کی سپلائی، صحت پر نظر رکھنے والے آلات ، ورچوئل ریئلٹی سیمولیٹرس وغیرہ، مختلف گگن یان سرگرمیوں کے لئے پرائیویٹ شعبے اور اسٹارٹ اپ کی حوصلہ افزائی کر رہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-3061
(Visitor Counter : 143
مکانات اور شہری غریبی کے خاتمے کی وزارت
ستائس جولائی 2022 تک، لینڈ پولنگ پالیسی کے تحت شراکتداری کے لیے 6,973 درخواستیں موصول ہوئیں
نئی دہلی،04 اگست، 2022/ ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک سوال کے تحریری جواب میں بتایا کہ دلی ڈیولپمنٹ اتھارٹی  نے مطلع کیا ہے کہ وہ لینڈ پولنگ پالیسی کے تحت کوئی ماڈل سیکٹر تیار نہیں کر رہی ہے۔
27 جولائی 2022 تک، ڈی ڈی اے ویب پورٹل پر لینڈ پولنگ پالیسی کے تحت شرکت کے لیے کل 6,973 درخواستیں موصول ہوئی ہیں جن کے ذریعے تقریباً 7,317 ہیکٹر زمین پولنگ کے لیے رضامندی حاصل کی گئی ہے۔
زون وار تفصیلات بشمول پی - 1 زون مندرجہ ذیل ہیں:
|
|
Zone
|
|
Land available for development 
|
|
Number of applications received.
|
|
Land registered 
|
|
K-l
|
|
2088
|
|
188
|
|
252
|
|
L
|
|
8020
|
|
1630
|
|
2157
|
|
N
|
|
6518
|
|
3647
|
|
3476
|
|
P-ll
|
|
2448
|
|
1437
|
|
1361
|
|
P-l
|
|
1510
|
|
37
|
|
55
مذکورہ بالا کے علاوہ، زون جے میں 33 درخواستیں موصول ہوئی ہیں جن کے ذریعے تقریباً 16 ہیکٹیئر زمین پولنگ کے لیے رضامندی حاصل کی گئی ہے۔
اسکیم کے نفاذ میں درپیش روڈ بلاکس کو دور کرنے کے لیے ضرورت کے مطابق وقتاً فوقتاً ضروری تبدیلیاں کی جارہی ہیں۔ لینڈ پولنگ پالیسی کے تحت، ڈی ڈی اے کی طرف سے مزید کارروائی کے لیے ایک سیکٹر میں 70% ملحقہ زمین کو لازمی طور پر جمع کرنا ضروری ہے۔ اب تک، کسی بھی شعبے نے یہ شرط حاصل نہیں کی ہے۔ لینڈ پولنگ پالیسی کے نفاذ میں سہولت فراہم کرنے کے لیے، وزارت نے کنسورشیم کی تشکیل کے لیے عارضی نوٹس جاری کرنے کی اجازت دی ہے، یہاں تک کہ جہاں "مطابقت" کی شرط پوری نہ ہو۔ اسی مناسبت سے ڈی ڈی اے نے 3 سیکٹرز یعنی کنسورشیم کی تشکیل کے لیے عارضی نوٹس جاری کیا ہے۔ زون پی – دوئم میں سیکٹر 2 اور 3 اور زون این میں سیکٹر10 اے۔ لینڈ پولنگ میں حصہ لینے کی خواہش کو مدعو کرنے والے پورٹل کو بھی ڈی ڈی اے نے 25.08.2022 تک کی مدت کے لیے دوبارہ کھول دیا ہے۔
۔۔۔
ش ح ۔ اس۔ ت ح ۔
U - 8684
(Visitor Counter : 60
کامرس اور صنعت کی وزارتہ
درآمدی انحصار کو کم کرنے کے لیے مرکز کے ذریعے اٹھائے گئے اقدامات
تجارت و صنعت کی وزیر مملکت، محترمہ انوپریہ پٹیل نے آج ایک پارلیمانی سوال کے جواب میں بتایا کہ حکومت نے درآمدی انحصار کو کم کرنے کے لیے متعدد اقدامات کیے ہیں، تاکہ تجارتی خسارے کو کم کیا جا سکے۔ ان میں گھریلو صلاحیت پیدا کرنا/بڑھانا، مصنوعات سے مربوط ترغیبات  اسکیموں کے ذریعے گھریلو مینوفیکچرنگ کو ترغیب دینا، مرحلہ وار مینوفیکچرنگ پلان، تجارتی چارہ کار کے اختیارات کا بروقت استعمال، لازمی تکنیکی معیارات کو اپنانا، ایف ٹی اے رولز آف اوریجن  کا نفاذ اور درآمدی نگرانی نظام کی ترقی۔
اسی کے ساتھ ساتھ برآمدات کو بڑھانے کے لیے درج ذیل اقدامات کیے گئے ہیں، تاکہ تجارتی خسارے کو کم کیا جا سکے۔
- غیر ملکی تجارتی پالیسی  کو 31 مارچ2023 تک بڑھا دیا گیا۔
- 31 مارچ 2024 تک روپے کے ایکسپورٹ کریڈٹ پر ماقبل اور مابعد شپمنٹ پر انٹرسٹ ایکولائزیشن اسکیم کو بھی بڑھا دیا گیا ہے۔
- iii. برآمدات کو فروغ دینے کے لیے متعدد اسکیموں کے ذریعے مدد فراہم کی جاتی ہے، یعنی تجارتی انفراسٹراکچر برائے ایکسپورٹ اسکیم  اور مارکیٹ ایکسیس انیشیٹوز  اسکیم۔
- iv. لیبر پر مبنی ٹیکسٹائل ایکسپورٹ کو فروغ دینے کے لیے ریاستی اور مرکزی لیویز اینڈ ٹیکسز کی چھوٹ  اسکیم 7مارچ2019 سے نافذ کی گئی ہے۔
- ایکسپورٹڈ پراڈکٹس پر ڈیوٹیز اور ٹیکسز کی معافی  اسکیم یکم جنوری 2021 سے نافذ کی گئی ہے۔
- vi. سرٹیفکیٹ آف اوریجن کے لیے مشترکہ ڈیجیٹل پلیٹ فارم تجارت کو آسان بنانے اور برآمد کنندگان کے ذریعے آزاد تجارتی معاہدے  کے استعمال کو بڑھانے کے لیے شروع کیا گیا ہے۔
- مخصوص ایکشن پلان پر عمل کرتے ہوئے خدمات کی برآمدات کو فروغ دینے اور متنوع بنانے کے لیے 12 چمپئن سروسز سیکٹرز کی نشاندہی کی گئی ہے۔
- اضلاع کو ایکسپورٹ ہب کے طور پر ہر ضلع میں برآمدی صلاحیت رکھنے والی مصنوعات کی نشاندہی کرکے، ان مصنوعات کی برآمد میں حائل رکاوٹوں کو دور کرنے اور ضلع میں روزگار پیدا کرنے کے لیے مقامی برآمد کنندگان/ مینوفیکچررز کی مدد کرتے ہوئے شروع کیا گیا ہے۔
- ix. ہندوستان کی تجارت، سیاحت، ٹیکنالوجی اور سرمایہ کاری کے اہداف کو فروغ دینے کے لیے بیرون ملک ہندوستانی مشنوں کے فعال کردار کو بڑھایا گیا ہے۔
- پیکیج کا اعلان کووڈ وبائی امراض کی روشنی میں مختلف بینکنگ اور مالیاتی سیکٹر کے ریلیف اقدامات کے ذریعے گھریلو صنعت کو سپورٹ کرنے کے لیے کیا گیا ہے، خاص طور پر ایم ایس ایم ایز کے لیے، جس کا برآمدات میں ایک بڑا حصہ ہے۔
یہ جانکاری کامرس اور صنعت کی وزیر مملکت محترمہ انوپریہ پٹیل نے آج ایک پارلیمانی سوال کے جواب میں دی۔
وزیراعظم کا دفتر
وزیراعظم نےاطالوی ہندو یونین کے نمائندگان سے ملاقات کی
نئی دلّی ،30 اکتوبر، 2021/
وزیراعظم جناب نریندر مودی نے اطالوی ہندو یونین –سناتن دھرم سنگھ کے نمائندگان سمیت مختلف تنظیموں کے کمیونٹی ممبران کے ساتھ ملاقات کی او ر ان سے بات چیت کی ۔
وزیراعظم نے اٹلی میں ہندوستانی ثقافت کے فروغ میں ان کے کردار کی سراہنا کی۔
وزارت دفاع
ہندوستانی فضائیہ، ملیشیا کی میزبانی میں ہونےوالی دو طرفہ مشقوںمیں شرکت کرے گی
ہندوستانی فضائیہ کا ایک دستہ آج ملیشیا کے لئے ‘ادارشکتی ’ نامی دو طرفہ مشق میں حصہ لینے کے لئے روانہ ہوا ۔ رائل ملیشین ائیرفورس  اور ہندوستانی فضائیہ کے درمیان منعقد کی جانے والی یہ پہلی دوطرفہ مشق ہے ۔
ہندوستانی فضائیہ ایس یو- 30 ایم کے آئی اور سی -17 طیاروں کے ساتھ مشق میں حصہ لے رہی ہے جبکہ آر ایم اے ایف ، ایس یو -30 ایم کے ایم طیارے اڑائے گا۔ ہندوستانی دستہ اپنے فضائی اڈے سے براہ راست اپنی منزل ، کوانتان کے آر ایم اے ایف بیس کے لئے روانہ ہوا۔
یہ مشق آئی اے ایف دستے کے ارکان کو آر ایم اے ایف کے بہترین پیشہ ور افراد کے ساتھ بہترین طریقوں کا اشتراک کرنے اور سیکھنے کا موقع فراہم کرے گی، جبکہ باہمی جنگی صلاحیتوں پر بھی تبادلہ خیال کیا جائے گا۔
چار روزہ مشقوں میں دونو ں فضائی افواج کے درمیان مختلف فضائی جنگی مشقوں کے انعقاد کا مشاہدہ کیا جائے گا۔سابق ادار شکتی دوستی کے دیرینہ بندھن کو مضبوط کرے گا اور دونوں فضائی افواج کے درمیان دفاعی تعاون کی راہ میں اضافہ کرےگا، اس طرح خطے میں سکیورٹی وسلامتی میں اضافہ ہوگا۔
سائنس اور ٹیکنالوجی کی وزارت
سائنسدانوں نے گوا کے مغربی گھاٹ کے میدانوں مورین گھاس کی ایک نئی اور سخت قسم دریافت کی
اس نئی قسم کا نام گوا یونیورسٹی کے پروفیسر ایم کے جنارتھم کے نام پر ایشائمم جنارتھم رکھا گیا ہے،جو انڈین گراس ٹیکسونومی میں اپنے زبردست تعاون کے لیے جانے جاتے ہیں
بھارتی مورین گھاس اپنی حیاتیاتی اور اقتصادی اہمیت کے لیے جانی جاتی ہے،جیسے کہ چارہ، سائنسدانوں نے گوا کے مغربی گھاٹ میں اسے دریافت کیا ہے، جو بھارت کے چارعالمی حیاتیاتی تنوع میں سے ایک ہاٹ اسپاٹ ہے۔یہ قسم کم خوراک اور سخت حالات میں بھی زندہ رہ سکتی ہے اور ہر طرح کے موسم میں کھلتی ہے۔
عالمی سطح پر ایشائمم کی 85 قسمیں جانی جاتی ہیں، جن میں سے 61 قسمیں خصوصی طور پر بھارت میں پائی جاتی ہیں۔مغربی گھاٹ
میں جینس کی خصوصیات کے ساتھ 40 قسمیں پائی جاتی ہیں۔
گزشتہ کچھ دہائیوں سے محکمہ سائنس اور ٹیکنالوجی کا ایک خودمختار ادارہ ہے ،اگھرکرریسرچ انسٹی ٹیوٹ  پنے مغربی گھاٹوں کے حیاتیاتی تنوع کی کھوج کررہا ہے۔
ڈاکٹر منندر داتار اور ڈاکٹر رتیش کمار چودھری کی سربراہی میں اے آر آئی کی ایک ٹیم پودوں کے مختلف گروہوں کے درمیان تعلقات اور ان کی ارتقائی ترقی  ہندوستانی مورین گراس  کی تنوع کو دستاویزی شکل دینے کے لئے کام کر رہی ہے۔ ٹیم نے گوا کے مغربی گھاٹ کے میدانوں میں ایشائمم جنارتھانمی نام کی ایک نئی پرجاتی دریافت کی ، اور اس پرجاتی پر ایک تحقیقی مقالہ حال ہی میں فن لینڈ میں مقیم ایک جرنل اینلس بوٹینیکی فینیسی میں شائع کیا گیا تھا۔
گوا کو بعد میں ہونے والی فصلوں  پر ان کی تلاش کے دوران ، اے آر آئی ٹیم نے اس نوع کا ایک دلچسپ نمونہ اکٹھا کیا۔ محتاط مشاہدات اور تنقیدی اخلاقی مطالعات نے اس قسم کی نشاندہی ایک نئی پرجاتی کے طور پر کی ہے۔ اس قسم کو گوا یونیورسٹی کے بوٹنی کے پروفیسر ایم کے جنارتھنم کو اعزاز کے طور پر ‘ایشائمم جنارتھنامی’ نام دیا گیا ہے، انہیں ریاست گوا کی انڈین گراس ٹیکسونومی کی دستاویزات اور درجہ بندی میں شراکت کے لیے اس اعزاز سے نوازا گیا ہے۔
اس نئی قسم کے پہلے مجموعہ کو 2017 کے مون سون میں تیار کیا گیا تھا۔ اس کے کرداروں کی مستقل مزاجی کی تصدیق کے لئے اگلے دو سال تک اس کی آبادی کو مشاہدے میں رکھا گیا تھا۔ پرجاتیوں کی شکل اور اخلاقی اعداد و شمار پرجاتیوں کے نئےپن کی تصدیق کے لئے استعمال ہوئے تھے۔
ایشائمم جنراتھنامی بھگوان مہاویر نیشنل پارک، گوا کے مضافات میں کم اونچائی والے میدان میں اگتی ہے۔اس قسم کو انتہائی آب و ہوا کے حالات کا سامنا کرنا پڑتا ہے جیسے سوکھے مہینوں میں مرجھانا اور مٹی میں کم غذائی اجزا کی موجودگی ۔ تاہم ، ان سب حالات کا مقابلہ کرتے ہوئے یہ پرجاتی ہر مون سون میں کھلتی ہے۔
پیٹرولیم اور قدرتی گیس کی وزارت
جناب ہردیپ سنگھ پوری نے ہیبل، میسور میں سی این جی اسٹیشنوں اور ایل سی این جی اسٹیشنوں کا افتتاح کیا
جناب ہردیپ سنگھ پوری نے سی جی ڈی اداروں سے درخواست کی کہ وہ مقررہ وقت کے اندر کم از کم کام کے پروگرام کے تحت پی این جی کنکشن مکمل کرنے کے لئے ہر ممکن کوشش کریں
حکومت نے ایندھن کی اونچی بین الاقوامی قیمتوں کا گھریلو صارفین پر اثر کم کرنے کے لئے کئی اقدامات کئے ہیں: جناب پوری
ماحولیات کے اعتبار سےسازگار کمپریسڈ نیچرل گیس کو عام کرنے کے لئے پٹرولیم اور قدرتی گیس اور ہاؤسنگ اور شہری امور کے وزیر جناب ہردیپ سنگھ پوری نے ایک آن لائن تقریب کے ذریعے آج ہیبل، میسور، کرناٹک میں 201ویں سی این جی اسٹیشن اور چوتھے ایل سی این جی اسٹیشن کا افتتاح کیا ۔ یہ سی این جی ؍ ایل سی این جی اسٹیشن اے جی اینڈ پی پر تھم نے قائم کئے ہیں۔ اسٹیشنوں کا افتتاح آج یہاں پٹرولیم اور قدرتی گیس کی وزارت میں سکریٹری جناب پنکج جین اور وزارت اور تیل اور گیس کمپنیوں کے افسران کی موجودگی میں ہوا۔
جناب ہردیپ سنگھ پوری نے اے جی اینڈ پی پرتھم کو ملک میں سی این جی اسٹیشنوں اور ایل سی این جی اسٹیشنوں کی تعداد بڑھانے پر انہیں مبارکباد دی۔ انہوں نے بتایا کہ ہندوستان، پالیسی اور انضباطی ماحول میں لگاتار بہتری لا کر صاف ستھرے اور پائدار ایندھن کو زیادہ سے زیادہ عوام تک پہنچانے کے عزم کا پابند ہے۔ انہوں نے کہا کہ گزشتہ 8 برسوں میں ملک میں سی این جی اسٹیشنوں کی تعداد 2014 میں 938 سے بڑھ کر 4629 ہو گئی ہے اور یہ تعداد بڑھ کر 8000 ہو گئی ہے۔ پی این جی کنکشن میں چار گُنا اضافہ ہوا ہے اور یہ تقریباً ایک کروڑ ہو گئے ہیں، جبکہ سی جی ڈی نیٹ ورک میں 9 گنا اضافہ ہوا ہے اور 630 اضلاع احاطہ کیا گیا ہے۔
وزیر موصوف نے کہا کہ مودی سرکار نے سیاسی ادارے، پالیسی امور میں شفافیت اور ان فیصلوں پر عمل درآمد کی صلاحیت کا مظاہرہ کیا ہے، جن سے یہ مقاصد حاصل کرنے میں کامیابی ملی۔
جناب پوری نے کہاکہ موجودہ عالمی صورتحال میں گیس اور خام تیل کی پیداوار اور دستیابی ایک چیلنج ہے، لیکن ہندوستان توانائی کی لگاتار سپلائی کو مناسب قیمتوں پر ممکن بنا رہا ہے اور یہ اس لئے ممکن ہو سکا کہ حکومت نے گھریلو صارفین پر اس کے اثرات کو کم کرنے کے لئے متعدد اقدامات کئے ہیں۔
جناب پوری نے زیادہ سے زیادہ گھروں تک پی این جی پہنچانے کی ضرورت پر زور دیا اور تمام سی جی ڈی اداروں پر زور دیا کہ وہ مقررہ وقت کے اندر کم سے کم کام کے پروگرام کے پی این جی کنکشنوں کا کام مکمل کریں۔ انہوں نے کہا کہ سی جی ڈی بولی کے گیارہویں راؤنڈ تک کے نشانے کو مکمل کر لیا جائے، تو ہندوستان میں اگلے 8 برسوں میں 6 کروڑ پی این جی کنکشن اور 9500 سی این جی اسٹیشن ہوں گے۔
آج کی افتتاحی تقریب ملک میں ٹرانسپورٹ سیکٹر کو ماحولیات کے لئے سازگار ایندھن کے طور پر قدرتی گیس کی دستیابی کی جانب ایک اہم قدم ہے۔ قدرتی گیس دیگر روایتی ایندھنوں کے مقابلے زیادہ محفوظ اور سستی ہے۔
محترم وزیراعظم نے گیس پر مبنی معیشت کو بڑھاوا دینے کے لئے قدرتی گیس کا حصہ پندرہ فیصد کرنے کا جرأت مندانہ نشانہ رکھا ہے۔ گیس پر مبنی معیشت کے فروغ سے 2070 تک ہندوستان کے نیٹ زیرو کے نشانے کو حاصل کرنے میں مدد ملے گی۔
بھارت کا مسابقتی کمیشن
ہندوستان کے مسابقتی کمیشن  نے ریلائنس ریٹیل وینچرس لمٹیڈ کے ذریعہ میٹرو کیش اور کیری انڈیا پرائیویٹ لمٹیڈ کی حصولیابی کی منظوری دے دی ہے
ہندوستان کے مسابقتی کمیشن  نے ریلائنس ریٹیل وینچرس لمٹیڈ کے ذریعہ میٹرو کیش اور کیری انڈیا پرائیویٹ لمٹیڈ کی حصولیابی کی منظوری دے دی ہے۔
اس مجوزہ اقدام میں ریلائنس ریٹیل وینچرس لمٹیڈ  کے ذریعہ میٹرو کیش اور کیری انڈیا پرائیویٹ لمٹیڈ
کے100 فیصد جاری کردہ اور ادا کردہ اکیوٹی شئیر کیپٹل کی حصولیابی شامل ہے۔
ایکوائیرر ریلائنس انڈسٹریزلمٹیڈ کا ایک ذیلی ادارہ ہے ۔ ایکوائرر اپنی سبسڈیز اور وابستگیوں کے ذریعہ ہندوستان خوراک اور گروسریز، پائیدار سامان ، ملبوسات اور فٹ وئیرجیسے زمروں میں مصنوعات ہول سیل اور خردہ فروخت میں مصروف ہے۔ٹارگیٹ یہ ہے کہ ہندوستان میں کیش اینڈ کیری ہول سیل تجارت کے کاروبار میں مصروف رکھا جائے ۔ سی سی آئی کے تفصیلی آرڈر اپنائے جائیں گے ۔
امور صارفین، خوراک اور عوامی تقسیم کی وزارت
دیہی گھریلو ذخیرہ سہولتوں کی ترقی
نئی دہلی،26جولائی2019؍صارفین کے امور، خوراک اور عوامی تقسیم کے وزیر مملکت جناب دانوے راؤ صاحب دادا راؤ نے آج راجیہ سبھا میں ایک تحریری جواب میں بتایا ہے کہ بھارتی زرعی تحقیق کونسل کے تحت قائم فصل کٹنے کے بعد انجینئرنگ اور ٹیکنالوجی کے مرکزی انسٹی ٹیوٹ  سے موصولہ ایک مطالعہ رپورٹ کے مطابق جو 14-2013 کے درمیان کئے گئے سروے پر مبنی ہے، سالانہ طور پر فصل کٹنے کے موقع پر اور فصل کٹنے کے بعد لاحق ہونے والے خسارے جو اہم اناجوں کے سلسلے میں لاحق ہوتے ہیں، وہ مقدار 4.65 سے 5.99 فیصد کے درمیان ہوتی ہے۔ تفصیلات گوشوارہ ایک میں دیکھی جاتی ہے۔
زراعت اور کاشتکاروں کی بہبود کی وزارت کرشی وگیان کیندرو کے توسط سے کاشتکاروں اور توسیع عملے کی صلاحیت بڑھانے میں مصروف ہیں، تاکہ اناجوں کو سائنٹفک طریقے سے ذخیرہ کرنے یعنی فارم کی سطح پر اناجوں کی ذخیرہ کرنے کی جدید ترین ٹیکنالوجیوں کی ہنرمندی سے انہیں آگاہ کیاجاسکیں۔
حکومت ملک کے دیہی علاقوں میں ‘‘زرعی مارکیٹنگ بنیادی ڈھانچہ’’ اسکیم کے توسط سے گودام ترقیات ریگولیٹری اتھارٹی کے ذریعے تشخیص کردہ اصولوں پر سائنٹفک طریقے سے اناج کے ذخیرے کی سہولتوں کو فروغ دے رہی ہے۔مذکورہ اسکیم مربوط اسکیم برائے زرعی مارکیٹنگ کا ایک حصہ ہے۔ اے ایم آئی اسکیم ایک ایسی اسکیم ہے، جس میں پونجی سبسڈی فراہم کی جاتی ہے اور یہ سبسڈی 25 اور 33.33فیصد کی شرح سے فراہم کی جاتی ہے، جس کا انحصار مستحق استفادہ کنندہ کے زمرے پر ہوتا ہے اور پروجیکٹ کی اہم لاگت کے سلسلے میں فراہم کی جاتی ہے۔ذیلی اسکیم کے تحت امداد انفرادی طورپر، کاشتکاروں کے گروپوں، درج رجسٹر فارمر پروڈیوز آرگنائزیشن  وغیرہ کو فراہم کی جاتی ہے۔اسکیم کے آغاز سے ہی 31 مارچ 2003ء تک مجموعی طورپر 38964ذخیرہ بنیادی ڈھانچہ پروجیکٹوں  کو جن کی ذخیرہ صلاحیت 65.54 ملین ٹن کے بقدر ہے، اے ایم آئی ذیلی اسکیم کے تحت  کا نام دیا گیا تھا اور آئی ایم ایس کا ایک حصہ تھی، منظوری دی جاچکی ہے۔
کسی بھی صورتحال سے نمٹنے کے لئے 20 لاکھ میٹرک ٹن چاول اور 30 لاکھ میٹرک ٹن گیہوں کا ذخیرہ قومی سطح پر فوڈ کارپوریشن آف انڈیا  کے گوداموں میں رکھا جاتا ہے۔ یہ ذخیرہ کم از کم امدادی کی قیمت کے تحت وصول کئے گئے اناج کا ہی ایک حصہ ہوتا ہے۔
ضمیمہ I-
14-2013 کے درمیان کئے گئے سروے کے مطابق قومی پیمانےپر اہم فصلوں کو جس قدر نقصان لاحق ہوا ، اس کی تفصیلات:
|
|
نمبر شمار
|
|
فصل
|
|
نقل و حمل میں ہونے والا خسارہ
|
|
ذخیرے میں ہونے والا خسارہ
|
|
مجموعی خسارہ میں
نقل وحمل + فارم آپریشن
ذخیرہ+
|
|
1.
|
|
دھان
|
|
0.09
|
|
0.86
|
|
5.53
|
|
2.
|
|
گیہوں
|
|
0.08
|
|
0.86
|
|
4.93
|
|
3.
|
|
مکئی
|
|
0.13
|
|
0.75
|
|
4.65
|
|
4.
|
|
باجرا
|
|
0.15
|
|
0.79
|
|
5.23
|
|
5.
|
|
جنگلی جوار
|
|
0.09
|
|
1.21
|
|
5.99
وسیلہ:فصل کے سلسلے میں مقدار کے لحاظ سے فصل کے موقع پر اور فصل کٹنے کے بعد ہونے والے خسارے ، جو بھارت میں اہم فصلوں اور اشیاء سے متعلق ہیں۔ آئی سی اے آر-کل ہند تال میل پر مبنی تحقیقی پروجیکٹ ، جس کا تعلق فصل کٹنے کے بعد کی ٹیکنالوجی، لدھیانہ سے ہے۔
مکانات اور شہری غریبی کے خاتمے کی وزارت
جل جیون مشن شہری منصوبہ ملک کے سبھی شہروں کا احاطہ کرنے کیلئے تیار کیا گیا ہے
پانی کے تعلق سے زیادہ محفوظ بننے کےلئے شہروں کے ما بین مسابقت
پانی کی تقسیم کے دوران کم سے کم نقصان، توجہ مرکوز کرنے والے شعبوں میں سے ایک
ہاؤسنگ اور شہری امور کی وزارت کے سکریٹری جناب درگا شنکر مشرا نے کہاکہ جل جیون مشن ،  سبھی گھروں میں پانی کی سپلائی کی آفاقی کوریج کےلئے ڈیزائن کیا گیا ہے۔ انہوں نے کہاکہ جے ایم ایم – یو سے شہروں کے بیچ پانی کو محفوظ بنانے کے لئے مقابلہ ہوگا اور آبی تحفظ کے تئیں زیادہ بیداری اور حساسیت پیدا ہوگی۔
(جناب مشرا نے کل شام پائلٹ پے جل سرویکشن کا افتتاح کرتےہوئے کہا کہ پائلٹ سے حاصل ہونے والے تجربے کی بنیاد پر اس سرویکشن کو سبھی امرت شہروں تک توسیع دی جائے گی۔ مشن غیر محصول شدہ پانی کے نقصان کو موجودہ 40 سے 50 فیصد کم کر کے تقریبا 20 فیصد تک کم کرنے کے لئے آبی تقسیم کے دوران ہونے والے نقصان کو کم کرنے کی سمت میں آگے کام کرے گا۔ پانی کے معیار میں بہتری مشن کا ایک اہم حصہ ہے تاکہ نل سے ‘ پینے کا پانی’کا مقصد حاصل ہو سکے۔ اس کے علاوہ گندے پانی کو صاف کر کے اور دوبارہ قابل استعمال بنانا ایک اور اہم توجہ مرکوز کرنے والا شعبہ ہوگا۔
آگرہ، بدلہ پور، بھوبنیشور، چورو، کوچی ، مدورئی، پٹیالہ، روہتک، سورت اور تمکور جیسے 10 شہروں میں پائلٹ آن پے جل سرویکش شروع کیا گیا ہے۔ پے جل سرویکشن شہروں میں ایک چیلنج سے بھرپور عمل کے توسط سے پانی کی یکساں تقسیم ، گندے پانی کے دوبارہ استعمال اور آبی ذخائر کی مقدار اور کوالٹی کے سلسلے میں میپنگ کا پتہ لگانے کے لئے منعقد کیا جائے گا۔ مشن کی نگرانی ایک ٹیکنالوجی پر مبنی پلیٹ فارم کے توسط سے کی جائے گی، جس پر مستفیضین ردعمل کی پیش رفت اور آؤٹ پٹ نتائج کے ساتھ نگرانی کی جائے گی۔
جل جیون مشن ، ، ایس ڈی جی ہدف -6 کے مطابق سبھی 4378قانونی شہروں میں فنکشنل نلوں کے توسط سے سبھی گھروں میں پانی کی سپلائی کےلئے آفاقی کوریج کے لئے بنایا گیا ہے۔ 500 امرت شہروں میں پانی کے نکاسی ؍ سیویج بندوبست انہیں پانی کے لئےمحفوظ بنانے کا مقصد جے جے ایم  کے تحت اہم لائق توجہ شعبوں میں سے ہیں۔ شہری گھریلو نل کنکشن میں تخمیناً فرق 2.68 کروڑ ہے اور 500 امرت شہروں میں سیور کنکشن ؍ سپٹیج میں تخمینا فرق 2.64 کروڑ ہے، جسے جے جے ایم  میں شامل کرنے کی تجویز ہے۔ جے جے ایم  کےلئے مجوزہ کل خرچ 287000 کروڑ روپےہے، جس میں امرت مشن کو مالی امداد جاری رکھنے کےلئے 10000 کروڑشامل ہیں۔
سٹرک ٹرانسپورٹ اور شاہراہوں کی وزارت
جناب نتن گڈکری نے احمدآباد-دھولیرا ایکسپریس وے کی پیش رفت کا جائزہ لیا جسے 4200 کروڑ روپئے کی مجموعی لاگت سے تعمیر کیا جا رہا ہے
سڑک نقل و حمل اور شاہراہوں کے مرکزی وزیر جناب نتن گڈکری نے آج احمدآباد-دھولیرا ایکسپریس وے  کی پیش رفت کا جائزہ لیا۔ 109 کلو میٹر طویل گرین فیلڈ گلیارے کو 4200 کروڑ روپئے کی مجموعی لاگت سے تعمیر کیا جا رہا ہے۔
یہ ایکسپریس وے احمدآباد اور دھولیرا کو جوڑنے والا ایک اہم راستہ ثابت ہو گا اور یہ دھولیرا سے احمدآباد تک مختلف خصوصی سرمایہ کاری حلقوں کو مربوط کرے گا۔ یہ ایکسپریس وے احمدآباد اور دھولیرا کے درمیان تیز رفتار سفر کو یقینی بنائے گااور سفر میں صرف ہونے والے وقت میں تقریباً ایک گھنٹے کی تخفیف کرے گا ۔ یہ دھولیرا میں ہوائی اڈے تک راست رابطہ کاری فراہم کرائے گا۔
یہ راستہ سرکھیج کو نواگام کے دھولیرا بین الاقوامی ہوئی اڈے اور دھولیرا خصوصی سرمایہ کاری خطہ  کے نزدیک سردار پٹل رنگ روڈ سے جوڑتا ہے۔یہ ایکسپریس وے احمدآباد اور دھولیرا میں صنعتی سرگرمیوں کو مہمیز کرنے میں بھی مددگار ثابت ہوگا۔